'Bude li se Hrvatska ponašala bahato, možda ćemo ju tužiti'

Što je problem kod granice i mosta? Hrvatska nam osporava vrh poluotoka Klek, a priznala je da je naš, a jest naš, rekao je Željko Komšić...

<p>Nakon što je ponovno izabran za člana Predsjedništva BiH iz reda hrvatskog naroda, Željko Komšić spomenuo je<strong> tužbu protiv Hrvatske zbog Pelješkog mosta</strong>. U Pressingu na <a href="http://hr.n1info.com/a338820/Vijesti/Komsic-Tuzba-moguca-ako-Hrvatska-nastupi-bahato-i-arogantno.html"><strong>N1</strong></a> je kazao da do nje može doći ako bude Hrvatska nastupala bahato, arogantno i gazila interese BiH.</p><p><strong>POGLEDAJTE VIDEO:</strong></p><p>- Možemo je tužiti <strong>zbog načina kako su povukli granicu</strong>. Pelješki most, u pitanju je morska granica BiH, koju su potpisali Tuđman i Izetbegović, koja je bila napravljena i potpisana u skladu sa svim normama i pravima mora. Što je problem kod granice i mosta? Hrvatska nam osporava vrh poluotoka Klek, a priznala je da je naš, a jest naš, morska granica u tom slučaju prati obrise vrha poluotoka Klek. Tada most koji pravi Hrvatska ide preko našeg mora.<strong> U tome je problem</strong>, objasnio je Komšić.</p><p>On je istaknuo da se, prije svega. mora raščistiti tko je o čemu pregovarao sa Hrvatskom i njezinim resornim ministrom, jer nekih papira, kako je izjavio, nema u BH ministarstvu.</p><p>- Bit će posla za tužiteljstvo i SIPA-u. Neću prejudicirati, vidjet ćemo, dodao je i nastavio:</p><p>- Moraju nam priznati pravo na morsku granicu, moraju nam dozvoliti<strong> izlaz do otvorenog mora i međunarodnih voda</strong>. Ne tražimo kruha preko pogače. Ako budu nastupali arogantno i bahato, gazeći naše bh. interese, tužba je jedan od izlaza.<br/> </p>